Andmekaitse Inspektsioon

Tatari 39

Tallinn 10134

Balti Uuringute Instituut MTÜ

*(taotluse esitaja)*

**TAOTLUS ISIKUANDMETE TÖÖTLEMISEKS TEADUSUURINGUS**

**Juhindudes isikuandmete kaitse seaduse (IKS) paragrahvis 6 sätestatust palun kooskõlastada**

|  |  |
| --- | --- |
| **Uuringu pealkiri** | **Kohanemisprogrammi kohanemismoodulite koolituste ja materjalide sisuanalüüs ning kohanemisprogrammi vahehindamine** |

|  |  |
| --- | --- |
| Kas poliitika kujundamise uuring (IKS § 6 lg 5) või | JAH |
| uuring hõlmab eriliigilisi isikuandmeid ja puudub valdkondlik eetikakomitee (IKS § 6 lg 4) | EI KOHALDU |
| *Palume eelmise kahe lahtri puhul valida üks vastavalt õiguslikule alusele, v.a olukorras, kui poliitika kujundamise uuringu puhul puudub valdkondlik eetikakomitee. Kui poliitika kujundamise uuringus töödeldakse eriliiki isikuandmeid, siis täita ka eetikakomitee otsuse lahter.* | |
| Kas isikuandmete töötleja on määranud andmekaitsespetsialisti (sh tema nimi ja kontaktandmed)? | Balti Uuringute Instituut:  Kristjan Kaldur, e-post kristjan@ibs.ee, tel 5050364  Integratsiooni Sihtasutus:  Liilika Raudhein, e-post liilika.raudhein@integratsioon.ee, tel 5157842  *Kultuuriministeerium:  Mari Kõrtsini, e-post mari.kortsini@kul.ee, tel 53464347* |
| Kas on olemas eetikakomitee otsus[[1]](#footnote-1)?  *Kooskõlastuse olemasolul lisada see taotlusele.* | EI KOHALDU |
| Kas osa uuringust toimub andmesubjekti nõusoleku alusel?  *Kui jah, siis palume taotlusele lisada nõusoleku vorm või selle kavand ning küsimustik või selle kavand.* | JAH |

|  |  |
| --- | --- |
| **1. Vastutava töötleja üldandmed[[2]](#footnote-2)** |  |
| 1.1. Vastutava töötleja nimi, registrikood, aadress ja kontaktandmed (sh kontaktisik)  *analoogne registrikandega, kontaktisiku e-post, telefon* | Integratsiooni Sihtasutus, 90000788, Linda 2, 20309 Narva, kontaktisik Kristina Avdonina, e-post kristina.avdonina@integratsioon.ee, tel 58438859 |
| 1.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | EI KOHALDU (vastutav töötleja ei töötle päritavaid isikuandmeid) |

|  |  |
| --- | --- |
| 2. **Volitatud töötleja üldandmed[[3]](#footnote-3)** |  |
| 2.1. Volitatud töötleja nimi, registrikood, aadress ja kontaktandmed (sh kontaktisik)  *Aadress analoogne registrikandega, kontaktisiku e-post ja telefoninumber* | Balti Uuringute Instituut, 80046950, Lai tn 30 Tartu Tartumaa 51005, kontaktisik Kristjan Kaldur, e-post kristjan@ibs.ee, tel 5050364 |
| 2.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | EI KOHALDU (volitatud töötleja töötleb päritavaid isikuandmeid, kuid aadress ei erine) |

|  |  |
| --- | --- |
| **3. Mis on teadusuuringu läbiviimise õiguslik alus?**  *Nimetage õigusakt, mis annab Teile õiguse teadusuuringut läbi viia. Ei piisa viitest IKS § 6-le. Poliitikakujundamise eesmärgil läbiviidava uuringu puhul tuua välja volitusnorm, millest nähtub, et asutus on selle valdkonna eest vastutav. Akadeemilise uuringu korral võib see olla näiteks Teadus- ja arendustegevuse korralduse seadus või teadus- või arendusprojekti avamise otsus, leping vms.* | Andmete pärimise ja saamise õiguslik alus on uuring poliitikakujundamise eesmärgil ning selleks kasutatakse väljavõtet elamislubade ja töölubade registri (ETR) koolitusmooduli veebiliidese andmekogust (isikuandmete kaitse seaduse § 6 lõige 5). Lisaks kohaldub selle teadusuuringu läbiviimisele VVS § 62 lg 1 ning Kultuuriministeeriumi põhimäärus § 11 lg 3.  Avaldusele on lisatud Balti Uuringute Instituudi ja Integratsiooni Sihtasutuse vaheline töövõtuleping uuringu läbiviimiseks (lisa 2) ning Kultuuriministeeriumi poolne kaaskiri (lisa 3). |

|  |
| --- |
| **4. Mis on isikuandmete töötlemise eesmärk?**  *Kirjeldage uuringu eesmärke ja püstitatud hüpoteese, mille saavutamiseks on vajalik isikuandmete töötlemine. Palume siin punktis selgitada kogu uuringut, mitte ainult taotluse esemeks olevat osa (näitaks ka nõusoleku alusel toimuvat uuringu osa). Kui osa uuringust toimub nõusoleku alusel, siis palume taotlusele lisada nõusoleku vorm või selle kavand ning küsimustik või selle kavand.*  Andmekaitse Inspektsiooni kooskõlastust taotletakse **uuringu ankeetküsitluse läbiviimise osale**.  Isikuandmete töötlemise vajadus tuleneb poliitikakujundamise eesmärgil elluviidavast uuringust „Kohanemisprogrammi kohanemismoodulite koolituste ja materjalide sisuanalüüs ning kohanemisprogrammi vahehindamine“ (riigihanke nr 296880). Hankes sõlmitud hankelepingu nr 6.3-4/2025/168-1 raames viiakse läbi riikliku kohanemisprogrammi kohanemismoodulite koolituste ja materjalide sisuanalüüsi ning kohanemisprogrammi vahehindamine (edaspidi lihtsuse huvides sõnastatud ka kui vahehindamine). Vahehindamine kohaldub perioodile märts 2023 kuni mai 2025.  Riiklik kohanemisprogramm „Settle in Estonia“ on Integratsiooni Sihtasutuse (INSA) poolt alates 2023. aastast korraldatud ja arendatud programm, mis on suunatud Eestisse saabunud uussisserändajatele (välismaalastele). Kohanemisprogrammis saavad osaleda kõik erinevate rändeliikide ja tavarände alusel Eestisse saabunud uussisserändajad ning sundrändega saabunud (rahvusvahelise kaitse saajad, RKS). Kohanemisprogramm on suunatud neile välismaalastele, kes on Eestis elanud vähem kui 5 aastat. Kohanemisprogrammi korraldab Integratsiooni Sihtasutus Kultuuriministeeriumiga sõlmitud halduslepingu alusel (*Haldusleping riigisiseste toetusprogrammide elluviimiseks*, nr 3-4.1/338-1).  Kohanemisprogrammi aluseks on Siseministri määrus RT I, 23.02.2024, 2.[[4]](#footnote-4)  Kohanemisprogrammi eesmärk on toetada uussisserändajate rändeprotsessi ja kohanemist, tagades neile teadmised Eesti riigi ning ühiskonna toimimise, igapäevase eluolu, töö, õppimise ja perekonnaga seotud teemadel ning soodustades neil eesti keele oskuse omandamist. Kohanemisprogrammi eesmärk on toetada uussisserändajate elama asumist ja igapäevaelus toimetulekut Eestis, soodustada eesti keele ja ühiskonna mõistmist ning pakkuda ühtset alust lõimumisele. Kohanemisprogramm on oluline osa Eesti laiemast lõimumispoliitikast – sisserändaja elukaart arvestades küll lühiajaline ja indiviidi mõttes mahult väike, kuid pikemas perspektiivis väga oluline element, toetades kõigepealt esmase kohanemise algust ning seejärel juba pikaajalist lõimumist.  Käesoleva uuringu raames viiakse läbi kaks peamist tegevust:   1. kohanemismoodulite koolituste ja materjalide sisuanalüüs, ning 2. kohanemisprogrammi vahehindamine.   Sisuanalüüsi osa keskendub kohanemisprogrammi kohanemismoodulite sisu, kestuse, ülesehituse ja vormi terviklikule hindamisele erinevate sihtrühmade lõikes, et teha põhjendatud ettepanekuid nende ajakohastamiseks ja ühtlustamiseks. Vahehindamise osa hindab ja selgitab kohanemisprogrammi rakendamise tulemuslikkust, asjakohasust ja tõhusust.  Vahehindamise osana viiakse läbi **ankeetküsitlus kohanemisprogrammis osalejate ja veebikeskkonda registreerujate hulgas, kes osalesid programmis perioodil märts 2023 kuni mai 2025 või kes kasutasid sel perioodil veebikeskkonda aga programmis ei osalenud (nt registreerusid programmi aga ei osalenud).**  Ankeetküsitluse eesmärk on koguda sihtrühma käest tagasisidet, et hinnata kohanemisprogrammi koolituste, moodulite, õppemeetodite ja koolitusmaterjalide sobivust, kvaliteeti, kättesaadavust, sisu arusaadavust ning mõju. Seoses sellega uuritakse ka kohanemisprogrammis osalemise takistusi ning miks programmist huvitunud inimesed (ehk veebikeskkonna kasutajad) ei ole jõudnud programmi kursustele.  Küsitlus aitab:   1. Selgitada välja, kuivõrd vastavad olemasolevad moodulid sihtrühmade vajadustele, ootustele ja profiilidele; 2. Hinnata erinevate õppeformaatide ja koolitusmaterjalide sobivust ning ligipääsetavust; 3. Tuvastada koolituste osalemismustreid ja mitteosalemise või katkestamise põhjuseid; 4. Selgitada välja osalejate motivatsiooni, hoiakute ja teadmiste muutusi; 5. Saada ülevaadet sihtrühmade hinnangutest koolituste sisule, korraldusele ja mõjule; 6. Anda sisendit võimalike muudatuste ja arenduste (uued moodulid, digilahendused, paindlikumad formaadid) kavandamiseks.   Küsitluse elluviimiseks ja respondentidele edastamiseks on vajalikud **osalejate ja veebikeskkonna kasutajate kontaktandmed** (e-posti aadress). Nimetatud kontaktandmed asuvad elamislubade ja töölubade registri (ETR) registri koolitusmooduli veebiliideses.  Küsitlus viiakse läbi ehk vastajate värbamine toimub eelnimetatud kontaktinimekirja põhjal. Kontaktivõtmine valimisse kuuluva isikuga toimub e-kirja teel. Ankeedi kaaskirjas ja esilehel tuuakse selgelt välja, et keegi teine peale uuringu- ja hindamismeeskonda kuuluvate isikute ei näe küsimuste vastuseid isikustatult, vaid anonüümselt.  Ankeetküsitluse täitmine toimub uuritava nõusoleku alusel (ilma nõusolekut andmata ei pääse ankeeti täitma); kuid kontaktid (e-posti aadressid) ankeetküsitluse kutsete saatmiseks päritakse andmekogust (riiklikus kohanemisprogrammis osalejad ning veebikeskkonda sisseloginud kasutajad, kes ei ole programmis osalenud, aastatel 2023-2025) ilma uuritava nõusolekuta.  - - -  Uuringu läbiviimiseks on vajalik sihtrühma kontaktandmete (e-posti aadress) väljavõte elamislubade ja töölubade registri (ETR) koolitusmooduli veebiliidesest, et võimaldada Balti Uuringute Instituudil kontakteeruda sihtrühma esindajatega ja saada piisav arv vastuseid kvantitatiivuuringu etapis.  Elamislubade ja töölubade registri koolitusmooduli veebiliides on andmekogu, mille kaudu töödeldakse kohanemisprogrammiga Settle in Estonia seonduvate toimingute andmeid.[[5]](#footnote-5) ETR andmekogus oleva koolitusmooduli puhul on:   1. vastutav töötleja (omanik) Politsei- ja Piirivalveamet (PPA); 2. volitatud töötleja avaliku teabe seaduse tähenduses Kultuuriministeerium, kes samas on isikuandmete kaitse üldmääruse tähenduses ka koolitusmoodulis töödeldavate isikuandmete vastutav töötleja; 3. arendaja Siseministeeriumi infotehnoloogia- ja arenduskeskus (SMIT).   Kohanemisprogrammi korraldab Integratsiooni Sihtasutus (INSA) Kultuuriministeeriumiga sõlmitud halduslepingu alusel riigisiseste toetusprogrammide elluviimiseks.  Ankeetküsitluse läbiviimise aluseks on seega **isikute kontaktandmete** (e-posti aadressid) olemasolu, mida volitatud töötleja (Balti uuringute Instituut) pärib andmekogu volitatud töötlejalt (Kulutuuriministeerium). |

|  |
| --- |
| **5. Selgitage, miks on isikut tuvastamist võimaldavate andmete töötlemine vältimatult vajalik uuringu eesmärgi saavutamiseks.**  Uuringu sihtrühm on täiskasvanud kohanemisprogrammis osalenud inimesed ja need kasutajad, kes on loginud kohanemisprogrammi veebikeskkonda, kuid ei ole programmis osalenud. Programmis osalejate koguarv on ligikaudu 37 000 inimest, mitte-osalenutest kasutajate/sisselogijate arv ei ole praegu teada. Ankeetküsitlusega plaanime koguda 500-1000 inimese (respondendi) suuruse valimi, mis on esinduslik vanuse, soo ja piirkondliku paiknemise lõikes. Samas ei ole valimile seatud ülempiiri, et anda võimalus vastata võimalikult paljudele osalejatele.  Valimi esinduslikkuse tagamiseks tuleb tagada, et inimesed oleksid vaadeldavas perioodis osalenud kohanemisprogrammis või loginud sisse programmi veebikeskkonda ning ainuke realistlik võimalus nende värbamiseks on Settle in Estonia koolitusmooduli veebiliideses olevate andmete abil (mis on osa elamislubade ja töölubade registri (ETR) andmekogust).  Soovitud valimi tingimuste täitmiseks edastatakse küsitluskutsed kõikidele kontaktidele ehk valimiks on potentsiaalselt kõikne valim. Minimaalselt 37000 kontaktiga tähendaks prognoositav 1000 suurune valim ligikaudu 3%-list vastajate osalusmäära (vastamismäär) ja 1000 vastajaga saaksime kätte ka soovitud 3% veapiiri 95% usaldusnivool, mis võimaldab üldistada uuringu tulemusi kogu sihtrühmale. Suurema kontaktide arvu ja vastamise määraga saame tagada veel väiksemad veapiirid ja suurema usaldusväärsuse ning üldistamise taseme kogupopulatsiooni suhtes, sh analüüsida rühmasid eraldi väiksemate segmentide (nt rändeliik) lõikes. |

|  |
| --- |
| **6. Selgitage ülekaaluka huvi olemasolu.**  Läbiviidava uuringu tellija on Integratsiooni Sihtasutus (INSA), keda Kultuuriministeerium on volitanud halduslepingu põhiselt ellu viima kõiki kohanemiseprogrammiga seotud tegevusi. INSA on Kultuuriministeeriumi haldusalasse kuuluv rakendusasutus, kes teostab Eesti lõimumispoliitikast tulenevate tegevuste ja meetmete rakendamist ning elluviimist.  Uuringu läbiviimiseks viidi Integratsiooni Sihtasutuse poolt läbi avalik hange, mille võitjaks osutus Balti Uuringute Instituut (riigihanke nr 296880).[[6]](#footnote-6) Sõlmitud hankelepingu nr 6.3-4/2025/168-1.  Kohanemisprogrammi eesmärk on toetada uussisserändajate rändeprotsessi ja kohanemist, tagades neile teadmised Eesti riigi ning ühiskonna toimimise, igapäevase eluolu, töö, õppimise ja perekonnaga seotud teemadel ning soodustades neil eesti keele oskuse omandamist. Kohanemisprogrammi eesmärk on toetada uussisserändajate elama asumist ja igapäevaelus toimetulekut Eestis, soodustada eesti keele ja ühiskonna mõistmist ning pakkuda ühtset alust lõimumisele.  Kohanemisprogramm on seega oluline osa Eesti laiemast lõimumispoliitikast – sisserändaja elukaart arvestades küll lühiajaline ja indiviidi mõttes mahult väike, kuid pikemas perspektiivis väga oluline element, toetades kõigepealt esmase kohanemise algust Eestis ning seejärel juba pikaajalist lõimumist. |

|  |
| --- |
| **7. Selgitage, kuidas tagate, et isikuandmete töötlemine ei kahjusta ülemääraselt andmesubjekti õigusi ega muuda tema kohustuste mahtu.**   * Andmekogust väljastatakse ainult kohanemisprogrammi andmesubjektide kontaktandmed (e-posti aadress). * Andmekohust väljastatakse kontaktandmed (e-posti aadressid) vaid uuringu läbiviijale ehk taotluse volitatud töötlejale (Balti Uuringute Instituut). * Väljastatud kontaktandmeid kasutatakse vaid uuringu küsitluse osalemise kutse ning vajadusel meeldetuletuse edastamiseks. Lisaks esimesele kutsele uuringus osaleda, saadetakse vastajatele maksimaalselt kaks meeldetuletuskirja - juhul, kui nad ei ole juba vastanud. Kokku saadetakse maksimaalselt kolm kirja. * Küsitluskutse päisesse on lisatud ka klõpsitav link (nn *unsubscribe link*) selleks, et kutsutu saaks edasistest meeldetuletustest loobuda ning lasta koheselt eemaldada enda kontakt küsitluse andmebaasist. * Küsitluses osalemine on rangelt vabatahtlik – kõik kutse saajad teevad ise valiku, kas küsitluses osaleda või mitte. Küsitluse kaaskirjas ning avalehel tutvustatakse kõiki andmekaitsega seotud aspekte (kes andmeid töötleb, kes neile ligi pääseb, kui kaua ja kuidas toimub andmete säilitamine, kuidas saab enda andmed kustutada uuringu läbiviija andmekogust jm). * Küsitluse kaaskirjades ja avalehel on olemas informatsioon, kelle poole saab uuritav pöörduda, kui tal tekib uuringuga seoses küsimusi (kontakt: uuringujuht Kristjan Kaldur, Balti Uuringute Instituut; vajadusel ka INSA kontaktisiku kontakt); sealhulgas viide, kontakt ja soovitus soovi korral pöörduda AKI poole. * Küsitluse avalehel, kuid vajadusel täiendavalt ka ankeedi täitmise keskel selgitatakse, et vastajal on õigus küsitluse täitmisest loobuda igal ajahetkel, sh juhtudel kui küsimustiku täitmise ajal tekitavad küsimused vastajas emotsionaalset ebamugavust (siiski oleme planeerinud, et antud küsitluse puhul ei ole ükski küsimus vastajatele tundlik, vaid tegemist on ennekõike tehnilisemat sorti küsimustega: miks programmis osalesid, milline oli kogemus ja tagasiside, mida võiks parendada jmt; vt täpsemalt kaasapandud küsitlusankeedi mustandit). * Vastajatelt ei koguta andmeid, mis ei ole kooskõlas uuringu eesmärgiga. * Andmeid ei töödelda viisil, mis ei ole kooskõlas uuringu eesmärgiga. * Andmete töötlemine toimub konfidentsiaalselt ja privaatselt ning ilma teiste osapoolte sekkumiseta. Samal ajal tagatakse kogu uuringuga seotud läbipaistvus, nii eesmärkide, rahastaja, andmete töötlemise ja säilitamise, läbiviijate jm osas. |

|  |
| --- |
| **8. Kuidas toimub andmete edastamine isikuandmete allikalt teadusuuringu läbiviijani?** Sealhulgas palume välja tuua milliseid töötlussüsteeme ja/või keskkondi (sh pilveteenus) isikuandmete (sh pseudonüümitud) töötlemiseks kasutatakse ning millises riigis[[7]](#footnote-7) asuvad töötlussüsteemide/pilveteenuse pakkuja serverid.   * Andmetöötluse läbiviimiseks on sõlmitud töövõtuleping andmete koguja ja volitatud töötlejaga, kelleks on Balti Uuringute Instituut MTÜ (IBS). * Andmete edastamiseks sõlmitakse üleandmise-vastuvõtmise akt, kus sätestatakse andmete töötlemise kord, sealhulgas kasutatavad turvameetmed ja andmete hävitamise tähtaeg. * SMIT edastab andmekogust saadud isikute kontaktandmed krüpteeritud kujul volitatud töötlejale (Balti Uuringute Instituut) e-posti teel. Krüpteerimiseks kasutatakse RIA DigiDoc rakendust ja ID kaarti. * Volitatud töötleja sõlmib andmeid töötlevate töötajatega konfidentsiaalsuskokkulepped, kus sätestatakse andmete töötlemise kord, sealhulgas kasutatavad turvameetmed. * Edastatud andmeid töödeldakse elektrooniliselt tagades juurdepääsu andmetele vaid selleks volitatud isikutele (Balti Uuringute Instituut: uuringujuht Kristjan Kaldur ja andmeanalüütik Kirill Jurkov). * Isikuandmeid ei edastada kolmandatele isikutele ega ei edastada välisriiki. * Andmekogust päritud andmed (kontaktandmed) kustututakse hiljemalt üks kuu pärast küsitluse lõppemist nii küsitluskeskkonnast kui ka andmetöötleja seadmetest (serverist jm). * Päritud andmetele (kontaktandmed) on ligipääs ainult küsitlust läbiviivale meeskonnaliikmetele (maksimaalselt kaks isikut). Ligipääs andmetele tagatakse Microsoft Sharepoint keskkonnas, mis on turvatud kaheastmelise autentimise (2FA) süsteemiga. Ligipääs tagatakse läbi ligipääsu õiguste (*access rights*) vaid kuni kahele meeskonnaliikmele (Kristjan Kaldur ja Kirill Jurkov). Andmete töötlemine ja säilitamine toimub turvaliselt, jälgides kõiki vajalikke turvameetmeid. Balti Uuringute Instituut omab selleks organisatsioonisisest andmekaitse ja andmete turvalise töötlemise eeskirja, mida on allkirjaga kohustatud järgima kõik IBS töötajad. * Küsitlus viiakse läbi veebipõhise küsitlusplatvormi (www.alchemer.eu) kaudu, mille kaudu saadetakse andmekogust päritud e-posti aadressidele e-kiri (küsitluskutse) veebilingiga. Juurdepääs küsitlusplatvormile ning selle kaudu kogutud andmetele on mitmeastmelise autentimise põhjal kättesaadav ainult selle uuringu andmeid analüüsivale Balti Uuringute Instituudi analüütikule (kuni andmete anonümiseerimiseni Kristjan Kaldurile ja Kirill Jurkovile, anonümiseerimise järgselt teistele uuringumeeskonna liikmetele). Kõik kogutavad andmed asuvad küsitluskeskkonna www.alchemer.eu Euroopa Liidu (EL) serveris. * Kogutud andmeid töödeldakse, st analüüsitakse, sh puhastatakse ja anonümiseeritakse, statistilise analüüsi tarkvaraga (R). Andmetöötlus toimub vaid isikustamata andmestikuga. Analüüsitavad andmed majutatakse Euroopa Liidu riigis (Eesti Vabariik). |

|  |
| --- |
| **9. Loetlege isikute kategooriad, kelle andmeid töödeldakse ning valimi suurus.**  *Inimeste rühmad, keda uurida kavatsetakse ning kui palju neid on.*  Töödeldakse järgmiste isikute andmeid:   1. **Uussisserändajad, kes on täisealised, kes on loginud kasutajana sisse kohanemisprogrammi veebikeskkonda ning osalenud kohanemisprogrammis perioodil 2023 märts kuni 2025 mai või kes on kasutajana sisse loginud aga pole programmis osalenud, ning kelle kohta on Settle in Estonia andmekogus olemas e-posti aadress.**   Kohanemisprogrammis osalenud uussisserändajaid on kokku ligikaudu 37000, kontaktid päritakse sealjuures kõigi kohta. Veebikeskkonda kasutajana sisselogijate täpne arv ei ole hetkel teada, kuid päritakse ka kõikide selliste inimeste kohta. Eeldatava netovalimi suurus on 500-1000 vastajat, kuid ülempiiri küsitlusele ei seata. |
| **9.1. Tooge välja periood, mille kohta isikuandmete päring tehakse.**  Isikuandmed päritakse peale positiivsete otsuste saamist AKI-lt, orienteeruvalt veebruar 2026.  Isikuandmed päritakse jaanuar-veebruar 2026 seisuga nende isikute kohta, kes vastavad sihtrühma tunnustele (osalenud uuritaval perioodil kohanemisprogrammis või loginud kasutajana sisse veebikeskkonda, täisealine). |
| **9.2. Loetlege töödeldavate isikuandmete kooseis.**  *Tuua detailselt välja, milliseid isikuandmeid töödeldakse (nt ees- ja perenimi, isikukood, e-posti aadress jne) ning põhjendus, miks just neid andmeid on uuringu eesmärgi täitmiseks vaja. Vajadusel esitada taotluse lisana (nt tabelina).*  Isiku kontaktandmed:   1. **E-posti aadress.**   Isikute nimede ega muude tunnuste (nt isikukood) väljastamist ei soovita. |
| **9.3. Loetlege isikuandmete allikad.**  *Nimetage konkreetsed isikuandmete allikad (nt registrid, küsitluslehed jne), kust isikuandmeid saadakse.*  Elamislubade ja töölubade registri (ETR) koolitusmooduli veebiliidese andmekogu Settle in Estonia. |
| **9.4. Kas andmeandjatega (andmekogu vastutava töötlejaga) on konsulteeritud ning nad on valmis väljastama uuringu eesmärgi saavutamiseks vajalikud andmed?**  Andmekogu volitatud töötlejaga (Kultuuriministeerium) on konsulteeritud ning Kultuuriministeerium toetab andmete väljastamist. |

|  |
| --- |
| **10. Kas kogutud andmed pseudonümiseeritakse või anonümiseeritakse? Mis etapis seda tehakse? Kes viib läbi pseudonümiseerimise või anonümiseerimise** (vastutav töötleja, volitatud töötleja, andmeandja vms)?  **Kui andmeid ei pseudonümiseerita, siis selgitada, miks seda ei tehta.**  Andmeid ei pseudonümiseerita.Andmekogust päritavaid e-posti aadresse kasutatakse vaid küsimustiku levitamiseks ja neid ei seota analüüsi käigus ega uuringu aruandluses uuringus osalejate vastustega.  Küsitlusega kogutud andmed anonümiseeritakse (ehk seotakse vastused lahti kontaktist, millele kutse saadeti ja täiendavalt juhul, kui selleks on vajadus näiteks siis, kui vastaja jätab end tuvastada võimaldavad andmed küsitlusse ise) ning kogu andmestik puhastatakse sellisel moel, et ükski vastaja ei oleks otseselt ega kaudselt tuvastatav. Kaudse tuvastamise vältimiseks puhastatakse andmestik sellisel moel, et nt alla viie vastajaga rühma teatud tunnuste lõikes, nt vanus, elukohapiirkond jmt agregeeritakse.  Andmestiku anonümiseerimise teostab andmete koguja (volitatud töötleja), Balti Uuringute Instituut. |
| **10.1. Loetlege pseudonümiseeritud andmete koosseis.**  Andmeid ei pseudonümiseerita. |
| **10.2. Kirjeldage pseudonümiseerimise protsessi ja vahendeid.**  **Kui kasutatakse koodivõtit, siis tuua välja, kes koodivõtit säilitab ja kui kaua säilitab.**  Andmeid ei pseudonümiseerita. |
| **10.3. Tooge välja pseudonümiseeritud andmete säilitamise aeg ja põhjendus.**  **Kui andmeid ei pseudonümiseerita, siis tuua välja andmete kustutamise tähtaeg.**  *Vähemalt kvartali ja aasta täpsusega.*  Andmeid ei pseudonümiseerita. Andmekogust päritud kohanemisprogrammis osalejate ja veebikeskkonda kasutajana sisseloginud kontaktid kustutatakse kohe pärast andmekogumise lõppu, kuid mitte hiljem kui 2026. aasta kolmanda kvartali lõpuks. |

|  |  |
| --- | --- |
| **11. Kas andmesubjekti teavitatakse isikuandmete töötlemisest?**  ***Jah/ei*** | JAH |
| **11.1. Kui vastasite ei, siis palun põhjendage[[8]](#footnote-8)** | EI KOHALDU  *Otseselt saab teavitus täidetud läbi selle, et kõikidele saadud kontaktidele saadetakse e-kiri küsitluses osalemiseks. Selles kaaskirjas on mh selgitatud, kust isiku kontaktandmed saadi ning millisel eesmärgil tema andmeid töödeldakse, sh kuidas järgitakse andmekaitse reegleid. Vt küsitluse kutset lisas 4.*  *Kaudselt saab teavitus täidetud avalikkuse ehk avaliku info jagamise kaudu. Selleks on Integratsiooni Sihtasutus (kui Kultuuriministeeriumi poolt uuringu volitatud töötleja uuringu läbiviimiseks) ja Balti Uuringute Instituut postitanud enda veebilehele informatsiooni uuringu läbiviimise kohta, eesmärgid ning üldine info isikuandmete töötlemiseisikuandmete töötlemise kohta (vt lisa 7).* |
| **11.2. Kui vastasite jah, siis kirjeldage, kuidas teavitatakse.** | Küsitluse kaaskirjas ning küsitluse avalehel tuuakse välja respondendi kontakti saamise koht (Settle in Estonia koolitusmooduli veebiliides andmekogu, mis on osa ETR registrist) ja põhjus/eesmärk (uuring poliitikakujundamise eesmärgil, sh kohanemisprogrammi edasiarendamise ja sihtrühma vajadustele paremaks muutmise eesmärgil). |
| **11.3. Kust on leitavad andmekaitsetingimused[[9]](#footnote-9)?** | Küsitluse avalehel, enne ankeedi täitmise alustamist.  Ankeedi täitmist saab alustada ainult juhul, kui vastaja teeb „JAH“ valiku/linnukese enda teadliku nõustumisega ehk informeeritud nõusolekuga uuringus osalemiseks. |

|  |  |
| --- | --- |
| **12. Kas isikuandmeid edastatakse kolmandatesse riikidesse[[10]](#footnote-10)**  *Jah/ei. Kui vastate küsimusele jah, siis täita ka järgnevad lahtrid.* | EI |
| **12.1. Loetlege riigid, kuhu isikuandmeid edastatakse.** | EI KOHALDU |
| **12.2. Milliseid lisakaitsemeetmeid kasutatakse?** | EI KOHALDU |

**Kinnitan, et taotluses esitatud andmed vastavad tegelikkusele.**

Merit Tatar, juhatuse liige

Balti Uuringute Instituut

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

*(allkirjastaja ees- ja perenimi)[[11]](#footnote-11) (allkiri ja kuupäev)*

**Taotluse lisad[[12]](#footnote-12):**

|  |  |
| --- | --- |
| Lisa 1: INSA-IBS hankeleping | JAH |
| Lisa 2: Nõusoleku võtmise vorm | JAH |
| Lisa 3: Küsimustiku kavand | JAH |
| Lisa 4: Küsitluskutse (kaaskiri) | JAH |
| Lisa 5: Ankeetküsitluse avaleht | JAH |
| Lisa 6: Kultuuriministeeriumi volitus | JAH |
| Lisa 7: Uudis-info uuringust läbiviijate veebilehel | JAH |

1. IKS § 6 lg 4 - kui uuringus töödeldakse eriliiki isikuandmeid, on vajalik ka eetikakomitee kooskõlastus. [↑](#footnote-ref-1)
2. Vastutav töötleja on uuringu läbiviija (tellija). Juhul, kui vastutav töötleja kasutab uuringu läbiviimisel teisi isikuid ja asutusi, siis on need teised isikud ja asutused volitatud töötlejad. [↑](#footnote-ref-2)
3. Volitatud töötlejate loetelu peab olema ammendav ehk kõik volitatud töötlejad peavad olema nimetatud. Kui taotluse esitaja on volitatud töötleja, peab taotlusele olema lisatud dokument, kust nähtub, et vastutav töötleja on volitatud töötlejale andnud volituse inspektsioonile taotluse esitamiseks. [↑](#footnote-ref-3)
4. <https://www.riigiteataja.ee/akt/131052017004?leiaKehtiv> [↑](#footnote-ref-4)
5. RIHA kataloogi URL: <https://www.riha.ee/Infos%C3%BCsteemid/Vaata/etr> [↑](#footnote-ref-5)
6. <https://riigihanked.riik.ee/rhr-web/#/procurement/8983324/general-info> [↑](#footnote-ref-6)
7. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Kui kasutatava keskkonna server ei asu piisava andmekaitsetasemega riigis, saab isikuandmete edastamine toimuda isikuandmete kaitse üldmääruse (IKÜM) artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. Kui kasutatava keskkonna server asub riigis, mis ei ole piisava andmekaitse tasemega, tuleb täita ka taotluse punkt 12. Edastamine tähendab ka isikuandmete hoidmist serveris. [↑](#footnote-ref-7)
8. Isikuandmete töötlemisest teavitamise kohustus tuleneb IKÜM-st, teavitamata jätmine on põhjendatud väga erandlikel juhtudel. [↑](#footnote-ref-8)
9. IKÜM-i kohaselt tuleb andmesubjektile esitada isikuandmete töötlemise kohta teave ehk nn andmekaitsetingimused, mis peavad vastama IKÜM art 12 – 14 sätestatule. [↑](#footnote-ref-9)
10. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Isikuandmete nn kolmandatesse riikidesse edastamine toimub IKÜM artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. [↑](#footnote-ref-10)
11. Taotluse saab allkirjastada vaid isik, kellel on vastava asutuse/ettevõtte esindusõigus või teda on volitatud taotlust esitama. Kui allkirjastaja on volitatud taotlust esitama, siis esitada volitust tõendav dokument (volikiri, leping vms). [↑](#footnote-ref-11)
12. Kui nimetatud lisasid ei ole, siis palume need kustutada. [↑](#footnote-ref-12)